ועדת החינוך, התרבות והספורט, כנסת 20, פרוטוקול מספר 718, 2018-11-13 14:00

יעקב מרגי: שלום לכולם, היום 13 בנובמבר 2018, ה' בכסלו התשע"ט, אני מתכבד לפתוח את ישיבת ועדת החינוך, התרבות והספורט של הכנסת בנושא הצעת חוק התרבות והאמנות (תיקון מס' 2), התשע"ט-2018, מ/1261, הכנה לקריאה שנייה ושלישית.

יעקב מרגי: אני אעדכן את המוזמנים ואת חברי הכנסת: אתמול פתחנו חלון הזדמנויות, למרות שקצבנו מועד להגשת הסתייגויות אפשרנו לכל חברי הכנסת הזדמנות להוסיף עוד הסתייגויות, למי שניצל את זה.

יעקב מרגי: עשינו זאת כי חברת הכנסת מירב בן ארי, חברת הכנסת רחל עזריה ואני הגשנו שלוש הסתייגויות מקלות יחסית.

יעקב מרגי: אני שמח על כך.

יעקב מרגי: אני חושב שהן היחידות בהסכמה בינתיים.

יעקב מרגי: אני תמיד אומר "בינתיים" בהסתייגות כי כל עוד הנר דולק אפשר עוד לתקן אז אנחנו אופטימיים.

יעקב מרגי: על הדרך כמובן, דב ורשימתו המאוחדת הגישו מספר הסתייגויות נוספות, בנוסף למה שנימקנו.

יעקב מרגי: אני מזכיר לנוכחים, אנחנו בשלב נימוקי ההסתייגות, לא דיון.

יעקב מרגי: נגמרו ההתייחסות והדיון הסתיים, כך שאם מישהו יתמרמר, כמו אתמול, בדיעבד, אני מכין אותו.

יעקב מרגי: הוא יכול להתמרמר, אני רק מסביר לצורך הנראות שזה לא שלא נתתי לדבר, הדיון מוצה.

יעקב מרגי: אנחנו בשלב של נימוק הסתייגויות.

יעקב מרגי: אני אתן את רשות הדיבור לחברת הכנסת מירב בן ארי, שתנמק את ההסתייגויות שהוגשו בשמנו.

יעקב מרגי: בבקשה.

מירב בן ארי: תודה.

מירב בן ארי: אדוני היושב-ראש, אני מבקשת להגיש את ההסתייגויות הבאות: בסעיף 12(א), בהגדרת "צוות מקצועי", הוספנו "שימונה על ידי היועץ המשפטי לממשלה".

מירב בן ארי: לאור העובדה שכל יועץ משפטי בממשלה הוא נציג של היועץ המשפטי לממשלה כאן ביקשנו מינוי של היועמ"ש עצמו.

דב חנין: זאת אומרת שיהיה כתוב: "נציג היועץ המשפטי לממשלה"?

יעקב מרגי: "שימונה על ידי".

דב חנין: "שימונה על ידי היועץ המשפטי".

מירב בן ארי: בדיוק, ואז יש לך בוועדה הזו של הצוות המקצועי מינוי אחד של שר התרבות והספורט, מינוי שני של שר האוצר ומינוי שלישי של היועמ"ש.

מירב בן ארי: זה קצת יותר מאזן.

מירב בן ארי: בסעיף 12(א) ביקשנו למחוק את סעיף קטן (ד).

מירב בן ארי: לכן, לדעתי אגב, ההסתייגויות שנועדו ל-(ד) – 1, 2 ו-3 – יכולות לרדת בכלל.

דב חנין: למה?

דב חנין: (ד) נראה לי כסעיף מאזן.

דב חנין: אני לא כל כך מבין מה הרציונל.

מירב בן ארי: אני לא חושבת שזה סעיף מאזן אבל תכף ניתן ליועמ"ש משרד התרבות להסביר.

מירב בן ארי: אני רק אסיים ואחרי זה נסביר.

מירב בן ארי: סעיף 12(א), סעיף קטן (ה), ברישה: במקום "סעיף קטן (ג)", יבוא "סעיפים קטנים (ב) ו-(ג)"; אחרי סעיף (ז) יבוא: "לא תינתן חוות דעת, עמדה או המלצה להפחתת תמיכה, לפי סעיף קטן (ה)(1) עד (3), ובלבד שנציגות מכול אחד מהגורמים המנויים באותם סעיפים קטנים, יצפה בפעילות שאינה נתמכת".

מירב בן ארי: כלומר, אנחנו רוצים שכל אחד משלושת הגורמים המרכזיים - - -

יעקב מרגי: לכתחילה ולא בדיעבד.

מירב בן ארי: יפה.

מירב בן ארי: גם ועדת התמיכות, גם המועצה הציבורית וגם הצוות המקצועי, תמיד מישהו משם יצפה בפעילות לאור העובדה שלפחות בשנים האחרונות לא צפו בכלל באירוע לפני שהגישו חוות דעת.

יעקב מרגי: או לא קראו.

מירב בן ארי: עכשיו אני רוצה רק שהיועצת המשפטית תסביר למה זה פחות, כי הוא אמר שזה יותר מרסן.

יעל כהן-פארן: בעצם איחדת את (ד) ו-(ה).

מירב בן ארי: לא, מחקתי את (ד), השארתי את (ה).

יעל כהן-פארן: כן, אבל בעצם הכנסת לתוכו את (ד).

מירב בן ארי: לא.

מירב בן ארי: את (ג) הכנסתי, לא את (ד).

מירב בן ארי: שימי לב.

הדס פרבר: (ד) הוא הליך לעניין הפרה בודדת, (ה) הוא הליך לעניין הפרה עיקרית.

הדס פרבר: מה שעשינו הוא שהכנסנו את ההליך המחמיר יותר לעניין הפרה עיקרית, שכולל גם צוות בין-משרדי שאינו תלוי בשרה, והחלנו אותו גם על הפרה בודדת.

הדס פרבר: כלומר, זה הליך יותר מאוזן.

הדס פרבר: יש הערה למשרד המשפטים לעניין חובת הצפייה.

יעקב מרגי: על ההסתייגויות האלה?

דפנה גוטליב: כן, על ההסתייגות השלישית.

דפנה גוטליב: זו הבהרה לפרוטוקול.

דפנה גוטליב: חשוב לנו רק שיהיה ברור שהחובה ללכת ולצפות ביצירות היא רק לאחר שיש החלטה כבר שאחת העילות מתקיימת.

דפנה גוטליב: אין כוונה עכשיו שפקידי - - -

יעקב מרגי: ברור.

יעקב מרגי: כשיש חשש.

מיכל בירן: חשש, לא החלטה.

יעקב מרגי: לפרוטוקול: כשיש חשש שאחת מהעילות מתקיימות, לא לאחר קבלת ההחלטה.

דפנה גוטליב: בדיוק, לא לפני.

יעקב מרגי: ההבהרה שלך מתבקשת כי אנחנו לא רוצים להיות שם.

יעקב מרגי: אוי ואבוי לנו.

יעקב מרגי: דב חנין, מי מנמק את ההסתייגויות?

דב חנין: במקום לנמק את ההסתייגויות, אדוני, אני רוצה להקדיש את שלוש הדקות שאתה נותן לי לפניה אליכם, חברי הקואליציה, שמנסים להקל במידה מסוימת את הקיצוניות שיש בהצעת החוק.

מירב בן ארי: לאזן.

דב חנין: לאזן, להקל.

דב חנין: אני רוצה לחזור ולהפנות את תשומת לבכם לסיפה של הצעותיו של היועץ המשפטי של הכנסת.

דב חנין: הוא הציע ארבעה מנגנונים והוא אומר שאם הכנסת תקבל אותם זה גם יקל על החוק הזה לעבור את מבחן החוקתיות בסופו של דבר, כי בטח הוא יגיע גם לבג"ץ.

יעקב מרגי: אני יכול לומר משהו בהומור?

יעקב מרגי: אם תרשה לי, למרות שאני יושב-הראש.

דב חנין: למרות שהדיון רציני.

יעקב מרגי: רציני, אני לא בא להקל.

יעקב מרגי: למרות שעקרון הפרדת הרשויות אצלי הוא דבר חזק, הוא התחזק עוד יותר.

יעקב מרגי: לראיה – מאיפה הבאתי ראיה?

יעקב מרגי: היועץ המשפטי של הכנסת אמר מה שאמר וגלש, המשנה ליועץ המשפטי לממשלה אמרה מה שאמרה וגלשה – שרת המשפטים לא נזפה ביועץ המשפטי שלה.

יעקב מרגי: אז עכשיו זה, בציניות - - -

דב חנין: הוא לא גלש, אגב.

יעקב מרגי: כל אחד ייקח את זה איך שהוא הבין את זה.

יעקב מרגי: יש עקרון הפרדת הרשויות.

יעקב מרגי: קדימה.

<< דובר >> מירב ישראלי: לא היה לו ממה לגלוש אבל.

דב חנין: אני מפנה את זה לתשומת לבכם.

דב חנין: יש עדיין זמן ואני מבקש בצורה הכי עניינית שתשקלו את המנגנונים האלה שהיועץ המשפטי של הכנסת הציע.

דב חנין: הצעה אחת שהוא הציע היא להסתפק בלהעביר את סמכות ההחלטה שקיימת בחוק הנכבה משר האוצר לשר התרבות – שזה, אם הבנתי נכון, היה עיקר רצונה של שרת התרבות, שהסמכות הזאת תחנה אצלה במגרש ולא במגרש של שר האוצר – אבל להשאיר את המנגנונים שקיימים בחוק הנכבה.

דב חנין: זאת אומרת, לא לשנות באותה הזדמנות - - -

מירב בן ארי: אתה אומר על 3א לחוק יסודות התקציב?

דב חנין: כן.

מירב בן ארי: אבל אתה יודע שהיום לשר האוצר תכלס יש רק את היועמ"ש שלו.

מירב בן ארי: פה יש לך מנגנון הרבה יותר גדול.

מירב בן ארי: נגיד, היום, אסי מסינג – לצורך העניין אנחנו מדברים על פרסונות – הוא זה שבא ועושה את כל התהליך ובחוק הזה יש גם ועדת תמיכות, גם מועצה ציבורית וגם צוות מקצועי שלא נשלט, כמו שאתם חוששים, על ידי השרה, כי הצוות המקצועי הוא יועמ"ש, אוצר ושרה.

דב חנין: אני קיבלתי שלוש דקות כדי - - -

מירב בן ארי: אבל אתה יכול להסביר לי למה המנגנון יותר טוב?

יעקב מרגי: את מוכנה לא להפריע לו? בבקשה.

מירב בן ארי: אני שואלת אותו, זה מעניין.

מירב בן ארי: זה באמת מעניין אותי.

יעקב מרגי: תני לדב לדבר, הרי הוא רוצה לומר את מה שהוא רוצה לומר.

יעקב מרגי: זה נקרא הבניית התגובה.

דב חנין: אני רוצה להביא דברים בשם אומרם.

דב חנין: אם הייתי בדעתו של היועץ המשפטי של הכנסת, מצבי בחוק הזה היה יותר פשוט.

דב חנין: היועץ המשפטי של הכנסת אומר: אפשר להעביר את החוק, אני בכלל מתנגד לחוק.

דב חנין: אני כרגע אומר לכם מה אמר היועץ המשפטי של הכנסת.

יעקב מרגי: הלוואי והייתי יכול להגיע להסכמה על חלק מהדברים האלה, מסכים אתך.

דב חנין: כיוון שעדיין ההצבעה לא התקיימה ויש פה נציגים מכובדים מהקואליציה אז אני מפנה את תשומת לבכם.

דב חנין: נקודה ראשונה, מירב, הבנתי את תשובתך.

דב חנין: נקודה שנייה – הוא מציע לבטל את האפשרות לשלילה מוחלטת של התקציב.

<< דובר >> מירב ישראלי: צריך להגיד שזה גם שני שרים.

דב חנין: נכון.

דב חנין: הוא מציע שיהיו שני שרים.

דב חנין: הנקודה השנייה – לבטל את האפשרות לשלילה מוחלטת של כל התקציב ולשמור על נוסחה שאומרת:

דב חנין: אנחנו שוללים את הגובה של התמיכה בגובה של עלות אותה פעילות אסורה, או לכל היותר פי שלושה מאותה פעילות אסורה.

דב חנין: זה איזשהו סוג של איזון שמציע היועץ המשפטי של הכנסת.

דב חנין: המנגנון השלישי שהוא הציע הוא לבטל את העילה של שלילת קיומה של המדינה כמדינה יהודית ודמוקרטית, שהיא עילה עמומה ובעייתית ביותר לכל הכיוונים.

דב חנין: פה אני אומר לכם – גם אמר את זה היועץ המשפטי של הכנסת – בחוק ההדחה, שהיו עליו ויכוחים קשים ביותר בכנסת, כולנו הגענו להסכמה שהעילה הזאת מיותרת בחוק הזה, מכיוון שחוק ההדחה עוסק בשאלות מאוד רגישות של חופש ביטוי, ולכן אנחנו לא רוצים שהעילה הזו, שהיא עילה שמשיקה לשאלות אידיאולוגיות שניתנות לפרשנות לכאן ולכאן, תיכנס למנגנון שבסופו של דבר משפיע על חופש הביטוי.

דב חנין: לכן הוא מציע להישאר עם ארבע עילות, שהן עילות אגב מאוד ברורות וחדות, הן לא צרות, הן די רחבות, אבל לוותר על העילה הזו של המדינה היהודית והדמוקרטית, שלא מתאימה לסנקציות שמגבילות את חופש הביטוי בגינה.

דב חנין: הדבר הרביעי שהוא הציע הוא להוסיף לצוות המקצועי המייעץ לשר התרבות גורמים רלוונטיים נוספים ולא להותיר אותו על טהרת הגורמים הכפופים לשר התרבות בלבד.

דב חנין: אני רוצה, אדוני היושב-ראש, להגיד פה שני דברים: אני לא תמיד מסכים עם היועץ המשפטי של הכנסת וגם כאן אני לא מסכים עם דעתו.

דב חנין: אני חושב שהמנגנונים שהוא מציע לא מספיקים.

דב חנין: לא מספיקים.

דב חנין: אני חושב שהחוק יישאר חוק גרוע מאוד גם אם הצעותיו של היועץ המשפטי של הכנסת יתקבלו.

דב חנין: אבל אני אומר לך מה שאמרתי כמה פעמים בוועדה אחרת, בוועדת הפנים:

דב חנין: אם אתם לא תקשיבו ליועץ המשפטי של הכנסת אל תבואו אחר כך בטענות לבית המשפט העליון.

דב חנין: אל תבואו בטענות.

יעקב מרגי: לא תשמע ממני טענות.

דב חנין: אני אומר את זה כי אני מכיר את זה.

דב חנין: אולי, יעקב, אתה כבר תהיה בתפקיד אחר, אני מאחל לך שתהיה שר - - -

יעקב מרגי: אני לא רוצה.

יעקב מרגי: למה אתה מאחל לי דברים שאני לא רוצה?

דב חנין: אני מאחל לך דברים שאני רוצה, לא אמרתי שאתה רוצה.

יעקב מרגי: אני אוהב את הכנסת.

יעקב מרגי: מה יש לי לעשות שם – לבוא לישיבות מוכנות, לעוסות, טחונות, ולשבת כניצב?

יעקב מרגי: עדיף להיות פה, לפחות אתה משפיע, מזיז דברים.

דב חנין: אני אומר, מירב, אתם עושים לדעתי, כשאתם לא לוקחים את ההצעות האלה ואתם אומרים: אוקיי, רק מה שאנחנו מצליחים להגיע להסכמה לגביו עם מירי רגב זה מה שאנחנו נצליח להעביר, אני חושב שאתם עושים טעות.

דב חנין: היועץ המשפטי של הכנסת בסופו של דבר בא לעזור לכם להעביר את החוקים שאתם רוצים ושהם יעמדו במבחן - - -

יעקב מרגי: בוא נעשה הסכם, דב:

יעקב מרגי: אם תצליח להעביר את ההסתייגויות שלך אני מסיר את ההסתייגויות שלי.

מירב בן ארי: לא, זה לא קשור.

יעקב מרגי: למה את אומרת לי "זה לא קשור"?

יעקב מרגי: אני אתו במשא ומתן.

דב חנין: יש לי הצעה אליך – אם אתה תומך בהסתייגויות שלי, אני מוכן לתמוך גם בהסתייגויות שלך.

יעקב מרגי: הלוואי והייתי יכול לתמוך, לא בכולן, בחלק מההסתייגויות שלך.

מירב בן ארי: אני חייבת לומר שמה שהיה כאן, האירוע של ההסתייגויות האלה, זה אירוע שדרש משא ומתן.

מירב בן ארי: זה לא שבאנו ואמרו לי: קחי, תבטלי את 12.

מירב בן ארי: יש כאן חוק שאמרו שלא זזים ממנו והסכימו לכך רק לאחר משא ומתן.

מירב בן ארי: חשוב לומר גם שהצוות של משרד התרבות עשה כאן עבודה חשובה.

מירב בן ארי: חברים, ההסתייגויות האלה עד אתמול בכלל לא היו על השולחן.

יעקב מרגי: תעריכו את המאמץ של מירב.

יעקב מרגי: מירב, תודה.

יעקב מרגי: אני רוצה להודיע לפרוטוקול שעפר שלח, יושב-ראש סיעת יש עתיד, מבקש להודיע שהוא מצטרף לכל ההסתייגויות שהגישו חברי האופוזיציה.

מירב בן ארי: אז הוא לא מצטרף להסתייגויות שלי?

יעקב מרגי: כל שכן.

מירב בן ארי: כדאי לכם, הן יעברו.

יעקב מרגי: אל תסבכי אותה.

יעקב מרגי: למרות שאנחנו לא מקיימים דיון, ביקשו שתי בקשות רשות דיבור ואני אאפשר אותן, אבל רק תקצרו.

יעל כהן-פארן: אני מאוד אקצר.

יעל כהן-פארן: אני רוצה למחות כאן על כך – וזה לא כלפיך, אדוני היושב-ראש, אני יודעת שאתה היית מוכן - - -

יעקב מרגי: ואם כלפיי – מותר לך גם כלפיי.

יעל כהן-פארן: אני יודעת שאתה היית מוכן לדחות את הדיון, אבל בעודנו יושבים כאן מאות-אלפי תושבי ישראל יושבים במקלטים ובמרחבים מוגנים, אם הם בכלל יושבים שם, ונמצאים תחת התקפה.

יעל כהן-פארן: אנחנו כאן יושבים על חוק שהוא כל כך, כל כך שנוי במחלוקת, ביום שבעיניי אנחנו צריכים להתאחד בו סביב ההגנה על תושבי הדרום, לחזק את חיילי צה"ל וכוחות הביטחון.

יעל כהן-פארן: אני יודעת שאתה היית מוכן קצת לעשות ברקס על ההאצה המואצת הזאת של קידום החוק ויושב-ראש הקואליציה ושרת התרבות לא הסכימו לך, ועל כך אני רוצה למחות.

יעקב מרגי: אני לא יודע שהם לא הסכימו.

יעקב מרגי: קל לי לומר, אני בא אחרי לילה בלי שינה ועם אוזניות בממ"ד, ואני אומר לך חד-משמעית: הודענו מראש שהיום לא יהיו הצבעות.

יעל כהן-פארן: אבל מחר יהיו.

יעקב מרגי: חכי, מחר זה יום חדש.

יעקב מרגי: היום לא יהיו הצבעות.

יעקב מרגי: מה גם, שנפתח צוהר קטן, חלון הזדמנויות להגיש הסתייגויות מקלות – מקלות – לכן לא מצאתי לנכון לדחות אבל אמרתי שאני מוכן לדחות אם יו"ר הקואליציה יורה לי.

יעקב מרגי: לא אמרתי שרת התרבות ולא אמרתי כלום, אמרתי אם יו"ר הקואליציה יורה לי.

יעל כהן-פארן: יו"ר הקואליציה שלח אותנו לשרת התרבות, זה היה התהליך.

יעקב מרגי: אם הייתי יודע שעכשיו בכלל השביתו את עבודת הכנסת אז ניחא, אבל לא.

יעקב מרגי: אני אומר לך חד-משמעית: אם היום היה מצב שהיה צריך להצביע, הייתי מצטרף לחתימות שהוגשו לי לא לקיים את הדיון.

יעקב מרגי: אבל אין הצבעות.

יעקב מרגי: מחר – נראה מה ילד יום.

יעל כהן-פארן: בסדר גמור.

יעל כהן-פארן: רק אם אפשר להוסיף לגבי - - -

קריאה: אני הדוברת של השרה רגב.

קריאה: זה נורא קל להגיד שפנו לשרה רגב בעוד שלא פנו לשרה רגב.

יעקב מרגי: אני אמרתי, אבל אני אמרתי שלא פנו.

מירב בן ארי: חבר'ה, זה כולה קריאת הסתייגויות.

מירב בן ארי: מה הסיפור?

מירב בן ארי: כולה לקרוא הסתייגויות.

יעל כהן-פארן: בסדר.

יעל כהן-פארן: אבל אם פתחת בכך שזו קריאת ההסתייגויות המקלות אני כן רוצה להצטרף לדבריו של חברי דב חנין ולומר שמעבר להסתייגויות שהוצגו על ידי המחנה הציוני, הדגש לדעתי צריך להיות רק על הסוגיה שהיא מאוד רחבה וניתנת להמון פרשנויות ופה בדיוק המדרון החלקלק של החוק הזה – הסעיף הראשון של שלילת קיומה של מדינה ישראל כמדינה יהודית ודמוקרטית.

יעל כהן-פארן: היא מאוד-מאוד בעייתית בגלל רוחב היריעה שניתן לפרש תחת הסעיף הזה.

יעל כהן-פארן: תודה רבה.

יעקב מרגי: נאמר ועוד ייאמר.

יעקב מרגי: תודה.

יעקב מרגי: אני אתן לעדי ויצמן, אבל ממש דקותיים, זו מחווה.

יעקב מרגי: סליחה שאני מתגאה בזה, כי אני לא רוצה לפתוח פה דיון.

יעקב מרגי: אני אתן לעדי ולאיריס, ואם חבר כנסת ירצה להתייחס נאפשר בקצרה ממש.

עדי וייצמן: אני עדי, בימאית תיאטרון.

עדי וייצמן: אני חושבת שהחוק עצמו הוא מאוד בעייתי אבל אפילו ההסתייגויות המעטות האלה הן באמת משמחות.

יעקב מרגי: כמה יש?

יעקב מרגי: העברנו אתמול כ-300 הסתייגויות אחרות.

דב חנין: לא העברנו.

יעקב מרגי: נימקנו.

עדי וייצמן: האפשרות לשלול את כל התקציב של מוסד תרבות זה משהו שהוא עדיין מאוד-מאוד בעייתי.

עדי וייצמן: גם החשיבות שתהיה איזושהי ביקורת, כמו שבאמת אמרתם בהסתייגות, היא מאוד עקרונית.

עדי וייצמן: אני אדבר מהחוויה שלי, כבימאית תיאטרון.

עדי וייצמן: חוץ מהתקציבים של המדינה, יש שתי קרנות שתומכות, שהן מספיקות למעט מאוד מהאמנים ליצור אומנות, אז היום, כל מי שאני עובדת אתו, אנחנו עובדים כולנו בחינם.

עדי וייצמן: האמנות מבחינתנו היא כמו תחביב.

עדי וייצמן: בשבילי, להיות בימאית תיאטרון זה החלום שלי, זה הדבר שהכי טובה בו ואין איך להתפרנס מזה.

עדי וייצמן: כל מי שיש לו אפשרות מעדיף לעבוד בחו"ל.

עדי וייצמן: הדרך היחידה בשבילי להישאר בארץ – ואני מאוד-מאוד ציונית – היא באמת שתהיה את התמיכה הזו של המדינה.

יעקב מרגי: תודה רבה על הדברים.

יעקב מרגי: בבקשה, איריס.

איריס ארז: שלום, אני איריס ארז, אני כוריאוגרפית, חברה בעמותת הכוריאוגרפים.

איריס ארז: באתי לפה קודם כל כדי למחות נגד החוק.

איריס ארז: אני יודעת שאתם כבר בהסתייגויות אבל אני רוצה להגיד שזה חוק מאוד-מאוד בעייתי.

איריס ארז: אני עושה את האמנות שלי, אני מופיעה בארץ, אני מופיעה בעולם, אני מביאה באמנות שלי הרבה מורכבות לכל הצדדים.

איריס ארז: אני חלק מהמדינה הזאת, אני רוצה לחיות במדינה הזאת.

איריס ארז: מה שהולך לקרות עם החוק הזה הוא שאנחנו נתחיל לצנזר את עצמנו.

איריס ארז: אנחנו נתחיל לצנזר את עצמנו.

יעקב מרגי: אני קורא לך לא לצנזר את עצמך.

איריס ארז: זה באמת יפה - - -

יעקב מרגי: כל עוד את לא מסיתה כנגדי או כנגד המדינה.

איריס ארז: אני חושבת שברגע שאתה מתחיל לשים את הגבול הזה, שהוא גבול כל כך מורכב - - -

יעקב מרגי: אני לא שם שום גבול.

איריס ארז: החוק הזה שם גבול וזה גבול שישפיע מאוד עמוק.

איריס ארז: כל קהילת המחול זו קהילה שמופיעה המון בחו"ל, מביאה המון כבוד לארץ.

איריס ארז: הדברים כאן יפגעו בצורה קריטית, קריטית, בגלל שאנשים יפסיקו לעשות אמנות.

איריס ארז: אנשים יעשו אמנות פשוט לא טובה.

יעקב מרגי: תודה.

יעקב מרגי: חברי הכנסת רוצים להוסיף משהו?

יעקב מרגי: בבקשה, מיכל.

יעל כהן-פארן: במחול זה יותר קל כי לא מבינים אתכם.

מיכל בירן: דבר ראשון, אני מסכימה עם העמדה העקרונית, גם של דב וגם של יעל, שהחוק הזה פשוט לא היה צריך להיות והניסיונות שלכם לעמעם לא מספיקים.

מיכל בירן: אבל בכל זאת בנימה הפרגמטית – כי אני כן פרגמטית מטבעי – בעצם לא ניתן מענה עדיין לשאלה אם יש מצב שייקחו מהאכסניה, שהנזק באמת יהיה שלילה של כל התקציב שלהם.

מיכל בירן: האם דבר כזה עדיין יכול לקרות?

יעקב מרגי: במבחן ההסתברות – כמו שזה לא קרה עד היום אני מאמין שלא יקרה.

מיכל בירן: אבל השאלה היא אם תנסו לראות לפחות אם אפשר את זה בכל זאת, כי לחשוב שפתאום לא יהיה סינמטק בגלל שהיה שם פסטיבל אחד שלא הסכימו אתו זה לא סביר.

יעקב מרגי: אני לא שם ואני לא חושב שהחוק שם.

מיכל בירן: אבל החוק מאפשר.

מסעוד גנאים: רק הערה מאחר ואתמול גם דיברנו על הנושא הזה.

מסעוד גנאים: אני חושב על המשפט שאמרת, שאתה צופה או חושב שזה לא ייושם כמו החוקים שלפניו – אתמול שמענו את היועץ המשפטי של משרד האוצר על חוק הנכבה, אבל השרה עשתה את החוק הזה בדיוק כי היא חושבת שהחוק ההוא לא יושם.

מסעוד גנאים: אז אם יש חוק אני חושב שזה איום.

מסעוד גנאים: היטיבה הבימאית כאשר דיברה ואמרה שבסוף אתם רוצים שהם ילכו לחו"ל.

יעקב מרגי: אפילו ד"ר יוסף בורג, שחשב שלא יהיה לו מחליף, הוחלף בסוף.

יעקב מרגי: אבל החשש שלך מוצדק.

מיכל בירן: אבל כשמחוקקים חוק צריך לדמיין לא על האדם הכי נחמד שהיה בתפקיד.

יעקב מרגי: את צודקת.

יעקב מרגי: החשש במקום.

יעקב מרגי: הבעתם את דעתכם.

מיכל בירן: אנחנו, אגב, המחנה הציוני, גם רוצים להצטרף להסתייגויות של מירב ורחל עזריה.

יעקב מרגי: תודה רבה לכולם.

יעקב מרגי: הישיבה נעולה.